Trump vrea timp pentru a decide ce se va întâmpla cu TikTok în SUA. Patronul aplicației, invitat de onoare la învestirea președintelui ales VIDEO
Donald Trump, președintele ales al SUA, a transmis vineri, 17 ianuarie, că va lua o decizie cu privire la TikTok, dar are nevoie de ceva timp pentru a analiza situația, după ce Curtea Supremă a SUA a aprobat intrarea în vigoare a unei legi ce amenință cu interzicerea iminentă pe teritoriul american a popularei rețele de socializare dacă societatea chineză care o deține nu vinde aplicația pentru SUA până pe 19 ianuarie, relatează agențiile Reuters și AFP.